
Anexa nr. 1 la Hotărârea nr. 149/08.09.2022
NOTĂ DE FUNDAMENTARE
	
	Planul Național de Redresare și Reziliență, Componenta 10 – Fondul Local, Investiția: „Servicii de actualizare a Planului Urbanistic General al orașului Boldești-Scăeni și a Regulamentului Local de Urbanism aferent”
	Titlu apel proiect: PNRR/2022/C10

	1.
	Descrierea pe scurt a situației actuale (date statistice, elemente specifice, etc.)


	· Orașul Boldești-Scăeni este oraș de rangul III, populația orașului Boldești-Scăeni – 11552 pentru anul 2020, suprafața teritoriului administrativ – 3490 ha, suprafața teritoriului intravilan – 1069,57 ha (1061,93 ha conform PUG  și 7,64ha PUZ-uri).

Actualizarea Planului Urbanistic General și a Regulamentului Local de Urbanism aferente orașului Boldești-Scăeni, este necesară pentru emiterea autorizațiilor de construire și de promovare a obiectivelor de investiții publice și private.

Prin HCL nr.41/30.03.2021, Consiliul Local al orasului Boldesti Scaeni a aprobat inițierea demersurilor de actualizare a Planului Urbanistic General al orașului Boldești-Scăeni și a Regulamentul Local de Urbanism aferent aprobat prin HCL nr. 84/30.06.2011 și actualizat prin HCL nr. 172/18.12.2014.

Pentru asigurarea continuitatii proiectelor aflate in executie si pentru pregatirea si promovarea proiectelor prevazute in Strategia de Dezvoltare Durabila a localitatii 2021-2027 este necesar ca la nivelul localitatii, Planul Urbanistic General sa fie in termen de valabilitate. 

Din analiza informaţiilor statistice privind dinamica economică, socială şi teritorială, informatii preluate in Strategia de Dezvoltare durabila a localitatii 2021-2027, coroborate cu informatiile si previziunile din Planul urbanistic General al orașului Boldești-Scăeni și Regulamentul Local de Urbanism aferent, aprobat prin HCL nr. 84/30.06.2011 și actualizat prin HCL nr. 172/18.12.2014, la care se adauga informatiile din PUZ-urile aprobate la nivelul localitatii in perioada 2011-2021, se pot desprinde urmatoarele concluzii:

•
Planul urbanistic General al orașului Boldești-Scăeni și Regulamentul Local de Urbanism aferent, aprobat prin HCL nr. 84/30.06.2011 și actualizat prin HCL nr. 172/18.12.2014, a avut termen de valabilitate până în data de 30.06.2021;

•
Dinamica de dezvoltare a oraşului Boldești-Scăeni, modificarile legislative si directiile de dezvoltare ale orasului, impun actualizarea Planului Urbanistic General al Orasului;

•
Prin HCL NR.41/30.03.2021, Consiliul Local al orasului Boldesti Scaeni a aprobat inițierea demersurilor de actualizare a Planului Urbanistic General al orașului Boldești-Scăeni și a Regulamentul Local de Urbanism aferent aprobat prin HCL nr. 84/30.06.2011 și actualizat prin HCL nr. 172/18.12.2014.

•
Până la finalizarea actualizării și aprobării PUG-ului revizuit, s-a prelungit termenul de valabilitate a PUG-lui aferent orașului Boldești Scăeni respectiv pana la data de 31 decembrie 2023.

S-a elaborat caietul de sarcini și s-a realizat achiziția pentru „Servicii de actualizare a Planului Urbanistic General al orașului Boldești-Scăeni și a Regulamentului Local de Urbanism aferent.
· La nivelul orașului Boldești-Scăeni nu există puncte de reîncărcare pentru vehiculele electrice.

	2.
	Necesitatea și oportunitatea investiției pentru care se aplică
	· Scopul principal al actualizării PUG-lui este de a răspunde nevoilor de dezvoltare ale orașului cu eliminarea majorității situațiilor în care se apelează la un urbanism derogatoriu prin urmatoarele activitati:


Identificarea zonelor și sub-zonelor spre care ar trebui direcționată dezvoltarea orașului și prescrierea unor indicatori urbanistici atractivi, cu asigurarea dezvoltării sustenabile a acestor zon;


Prezentarea unor rezolvări clare pentru cât mai multe din situațiile speciale care apar în oraș (restrângerea zonei de protecție pe baza normelor sanitare față de unitățile poluante în concordanță cu situația actuală, modificarea zonelor de locuințe afectate în zone mixte, revizuirea reglementărilor RLU cu privire la condițiile de amplasare a construcțiilor pe lot, amplasarea construcțiilor provizorii pe domeniul public, realizarea balcoanelor la imobilele colective);


Identificarea și reglementarea așezărilor informale;


Implementarea noilor investiții prevăzute în SDL 2021-2027 aprobată prin HCL 25/23.02.2021 (ex: amenajare parc pe Calea Unirii la sud de intersecția cu strada Viilor); 


Revizuirea zonelor funcționale, în special cele de industrie și depozitare unde nu se mai desfășoară activități de profil sau sunt diminuate considerabil (ex: CAHIRO, GES, FORADEX).
· In decembrie 2013 Comisia UE a initiat pentru anii urmatori "Pachetul de politici pentru un aer curat", pentru diminuarea schimbarilor climatice, datorate poluarii emisiilor de noxe produse de masinile cu combustie interna, din domeniul transportului rutier, materializat prin Directiva 2016 / 2284 / UE - privind plafoanele naționale de emisie revizuită si Directiva 2015 / 2193 / UE - pentru reducerea poluării provenite de la instalațiile de combustie de dimensiuni medii. 

Comisia Europeana va depune eforturi pentru a sprijini toate statele membre la o implementare robustă, cu implicarea, autorităților locale și regionale, pentru obținerea beneficiilor din momentul actual și până în anul 2030. 

Astfel cum s-a subliniat în comunicările Comisiei Europeane „O strategie europeană pentru o mobilitate cu emisii scăzute” din iulie 2016 și „Europa în mișcare” din mai 2017, U.E. trebuie să accelereze tranziția Europei spre mobilitatea cu zero emisii în direcția realizării unui sector al transporturilor decarbonizat și eficient din punct de vedere energetic.

Vehiculele cu emisii zero reprezintă, de asemenea, o prioritate specifică a Grupului la nivel înalt GEAR 2030, format din experți din sector sub conducerea comisarului Bieńkowska. Un raport final al acestui grup, ar trebui să prezinte recomandări politice cu privire la promovarea competitivității sectorului automobilelor din UE, în special în ceea ce privește automobilele cu zero emisii și cele automatizate. Pe această bază, Comisia Europeana va prezenta ulterior propuneri concrete până în anul 2030.

Deficienta identificata este materializata prin imposibilitatea accesarii a posesorilor de masini electrice, pe aria localitatii Boldesti-Scaeni a statiilor de reincarcare a masinilor electrice, ceea ce conduce la o descurajare a traficului electric, cu consecinte negative in plan turistic, implicit economic si de mediu.
În conformitate cu prevederile din „Ordinul ministrului dezvoltării, lucrărilor publice și administrației nr. 999/2022 pentru aprobarea Ghidului specific — Condiții de accesare a fondurilor europene aferente Planului național de redresare și reziliență în cadrul apelurilor de proiecte PNRR/2022/C10, componenta 10 — Fondul local”, ANEXA 1 la Ghid – „Condițiile de aplicare, respectiv criteriile de eligibilitate ale solicitanților și tipuri de lucrări/ categorii de cheltuieli eligibile” precum și standardele de cost în vigoare, pentru categoria de beneficiar “Oraș” este obligatoriu ca în cadrul fiecărei prime solicitări de finanțare depuse de un beneficiar să fie prevăzută instalarea unui număr de 6 puncte de reîncărcare pentru vehiculele electrice.

	3.
	Corelarea cu proiecte deja implementate la nivel local


	Actualizarea Planului Urbanistic General al orașului Boldești-Scăeni și a Regulamentului Local de Urbanism aferent se corelează cu mai multe proiecte importante implementate la nivelul orașului, având scopul  de a corela studiile/documentațiile de urbanism privind obiectivele de investiții cu impact major asupra teritoriului: 
1."Dezvoltarea infrastructurii în zona marginalizată I (strada Poienilor și Calea Unirii), oraș Boldești-Scăeni, județul Prahova"-  Programul Dezvoltare locala, reducerea saraciei si cresterea incluziunii romilor finantat prin Granturile SEE si Norvegiene 2014-2021.

2."Gospodarie apă Seciu in orașul Boldești-Scăeni, județul Prahova" - Programul National de Dezvoltare Locala

3."Modernizare sistem iluminat public în ORAȘUL BOLDEȘTI SCĂENI, JUDEȚUL PRAHOVA“ - Programul privind sprijinirea eficienţei energetice şi a gestionării inteligente a energiei în infrastructura de iluminat public - ADMINISTRAȚIA FONDULUI PENTRU MEDIU

	4.
	Corelarea cu proiecte în curs de implementare de la nivel local
	1."Extindere si modernizare retele de canalizare in orasul Boldesti-Scaeni, judetul Prahova" – Programul National de Dezvoltare Locala.
2."Modernizare si extindere statie de epurare in orasul Boldesti-Scaeni, judetul Prahova"- Programul National de Dezvoltare Locala.
3."Teren de sport multifunctional Liceul Tehnologic Teodor Diamant Boldesti-Scaeni, judetul Prahova"- Programul National de Dezvoltare Locala.
4."Îmbunătăţirea serviciilor educaţionale, cultural-recreative şi a spaţiilor publice urbane din oraşul Boldeşti-Scăeni, Cod SMIS2014+: 126450" - Programul Operaţional Regional 2014-2020, Axa prioritară 13 - Sprijinirea regenerării orașelor mici și mijlocii, Prioritatea de Investiții 9B – Oferirea de sprijin pentru revitalizarea fizică, economică și socială a comunităților defavorizate din regiunile urbane și rurale, Obiectiv specific 13.1 – Îmbunătățirea calității vieții populației în orașele mici și mijlocii din România.

	5.
	Corelarea cu celelalte proiecte pentru care se aplică la finanțare
	1.„Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”
2.”Eficientizarea energetică a clădirii Liceului tehnologic Teodor Diamant, oraș Boldești-Scăeni”.
3.“Construire și dotare creșă pe Calea Unirii, nr.58 în orașul Boldești-Scăeni, județul Prahova”.

4.“Asigurarea de sisteme TIC (Tehnologia Informației și Comunicării) în orașul Boldești-Scăeni, județul Prahova”.

	6.
	Efectul pozitiv previzionat prin realizarea obiectivului de investiții
	· Efectul pozitiv previzionat prin realizarea obiectivului de investiții constă in eficientizarea procesului de autorizare a construcțiilor și oferirea stabilității și transparenței investițiilor prin actualizarea în timp real a informațiilor privind mediul construit precum și creșterea accesului digital la documentele de amenajare a teritoriului și de urbanism precum și dezvoltarea infrastructurii de alimentare a vehiculelor cu energie electrică.

· Scopul Proiectului îl reprezintă îmbunătăţirea calităţii mediului prin reducerea emisiilor de gaze cu efect de seră prin stimularea utilizării vehiculelor electrice.

Proiectul vizează dezvoltarea transportului ecologic, reducerea noxelor in orasul Boldesti-Scaeni, cresterea numarului de autovehicule electrice achizitionate de populatie.

	7.
	Modul de îndeplinire a condițiilor aferente investițiilor
	Primăria orașului Boldești-Scăeni va face toate demersurile conform ghidului de finanțare pentru a accesa acest program și ulterior va respecta cerințele impuse prin acesta.
· Planul Urbanistic General al orașului Boldești-Scăeni se va realiza atât în format digital, cât și în format analogic, la o scară adecvată, pe un suport topografic realizat în coordonate în sistemul de referință Stereo 1970, actualizat pe baza ortofotoplanurilor sau pe baza unor măsurători în teren, cu respectarea și cu integrarea limitelor imobilelor înregistrate în evidențele de cadastru și de publicitate imobiliară, puse la dispoziție de Oficiul de Cadastru și Publicitate Imobiliară Prahova. De asemenea, Oficiul de Cadastru și Publicitate Imobiliară Prahova va furniza limitele administrative rectificate și actualizate ale orașului Boldești-Scăeni.

Documentația va respecta prevederile documentațiilor de amenajarea teritoriului și strategiilor naționale și județene aprobate și se va corela cu documentațiile de amenajarea teritoriului și strategiile în curs de elaborare și documentațiile de urbanism de pe teritoriul UAT și învecinate aprobate/în curs de elaborare aprobare.
· In Strategia de dezvoltare durabilă 2021-2027 a orașului Boldești-Scăeni sunt prevăzute proiecte de reducere a consumului de carburanti fosili, inclusiv prin promovarea achizitiei si utilizarii masinilor electrice sau hibride.

	8.
	Descrierea procesului de implementare
	· Procesul de implementare pentru „Servicii de actualizare a Planului Urbanistic General al orașului Boldești-Scăeni și a Regulamentului Local de Urbanism aferent”va fi structurat pe etape, după cum urmează:

Etapa I – documentare și studii de fundamentare

Etapa II – elaborare PUG și RLU, consultări pe parcursul elaborării documentației și dezbateri publice

Etapa III – elaborare documentații pentru obținerea avizelor și a acordurilor necesare actualizării Planului Urbanistic General al orașului Boldești-Scăeni

Etapa IV – avizare Consiliul Județean Prahova

· Procesul de implementare pentru ”Amplasare stații de reîncărcare a vehiculelor electrice în Orașul Boldești-Scăeni, județul Prahova”va fi structurat pe etape, după cum urmează:

Etapa I: Identificarea a 6 locații pentru amplasarea statiilor
Etapa II: Intocmirea documentației la nivel de Studiu de Fezabilitate pentru amplasarea statiilor de incarcare

Etapa III: Obținerea avizelor și acordurilor

Etapa IV: Contractarea lucrărilor și instalarea stațiilor

	9.
	Alte informații

